Document ID: 32010R0041

KOMISIJAS REGULA (ES) Nr. 41/2010
(2010. gada 18. janvāris),
ar ko groza latviešu valodas redakciju Regulai (EK) Nr. 546/2003 par dažiem paziņojumiem attiecībā uz Padomes Regulu (EEK) Nr. 2771/75, (EEK) Nr. 2777/75 un (EEK) Nr. 2783/75 piemērošanu olu un mājputnu gaļas nozarēs
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 192. pantu saistībā ar 4. pantu,
ņemot vērā Padomes 1975. gada 29. oktobra Regulu (EEK) Nr. 2783/75 par vienotu sistēmu tirdzniecībai ar ovalbumīnu un laktalbumīnu (2) un jo īpaši tās 10. pantu,
tā kā:
(1)
Komisija 2009. gada 15. jūnijā pieņēma Regulu (EK) Nr. 504/2009 (3), ar ko groza Regulu (EK) Nr. 546/2003 (4). Minētās regulas franču, latviešu un poļu valodas redakcijā termins “barn” pārtulkots nepareizi, tāpēc ir vajadzīgi labojumi šo trīs valodu redakcijā. Uz redakciju citās valodās šis labojums neattiecas.
(2)
Tādēļ attiecīgi jālabo Regula (EK) Nr. 546/2003, kas grozīta ar Regulu (EK) Nr. 504/2009.
(3)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 546/2003 1. panta 1. punkta a) apakšpunktu aizstāj ar šādu punktu:
“a)
par sprostos dētu A klases olu, kas ir vidējas L un M kategorijai, pārdošanas cenu iesaiņošanas centros vai, ja sprostos dētu olu cena vairs nav reprezentatīva, tad tādu dējējvistu olu pārdošanas cenu, kuras audzētas kūtī, norādot, ka pārdošanas cena attiecas uz kūtī audzētu vistu olām;”.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 18. janvārī

Labels: 3
12
2
17